Diari Oficial de la Generalitat Valenciana


Sumari del DOGV 7482, del 10-03-2015 (2015/1958)

ORDE 3/2015, de 25 de febrer, de la Conselleria de Benestar Social, per la qual es convoquen les ajudes a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a accions de caràcter social durant l'any 2015, i s'aproven les seues bases reguladores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7482

Data del DOGV
:   10-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1958


Data del document
:   25-02-2015

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 3/2015, de 25 de febrer, de la Conselleria de Benestar Social, per la qual es convoquen les ajudes a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a accions de caràcter social durant l'any 2015, i s'aproven les seues bases reguladores. [2015/1958]  
La Llei 18/2010, de 30 de desembre, de la Generalitat, de Joventut de la Comunitat Valenciana, assenyala, entre les funcions d'este organisme, la promoció de la participació dels jóvens i el suport econòmic a la realització de les iniciatives i projectes de les associacions juvenils de la Comunitat Valenciana.  
La política juvenil que desenvolupa l'Institut Valencià de la Joventut.Generalitat Jove s'emmarca en la participació de la joventut d'una forma lliure i eficaç, propiciant el marc adequat per al seu desenvolupament social, polític, econòmic i cultural, tal com establix l'article 48 de la Constitució.  
Per quant antecedix, i fent ús de les competències que em conferixen l'article 28 de la Llei 5/1983, de 30 de desembre, del Consell, i l'article 47.11 del text refós de la Llei d'Hisenda Pública de la Generalitat Valenciana,  
  
ORDENE  
  
Primer. Convocatòria  
Es convoquen les subvencions a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a l'exercici d'activitats de caràcter social durant l'any 2015, i s'aproven les bases per les quals es regirà esta convocatòria, que figuren com a annex I a esta orde, així com el model de sol·licitud i la resta de documentació, que s'inclouen com annexos II, III, IV i V de la present orde.  
  
Segon. Finançament  
Les ajudes que es convoquen es finançaran a càrrec de la línia de subvenció SE000013 del pressupost de l'Institut Valencià de la Joventut.Generalitat Jove per a 2015, amb un import global màxim de 250.000 euros.  
  
DISPOSICIÓ ADDICIONAL  
  
Única. Comissió Europea  
De conformitat amb el que disposa l'article 7.4 del Decret 147/2007, de 7 de setembre del Consell, pel que regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes de la present orde de convocatòria, no estan subjectes a la notificació prevista en l'article 108 del Tractat de Funcionament de la Unió Europea, al no reunir tots els requisits de l'article 107.1 del propi tractat.  
Concretament, estes ajudes no suposen un avantatge econòmic per a les entitats beneficiàries, ni suposen el falsejament de la competència, ja que van dirigides al finançament d'activitats de caràcter social i de voluntariat.  
Les accions subvencionades es realitzen per associacions juvenils i entitats prestadores de servicis a la joventut amb àmbit d'actuació en la Comunitat Valenciana, que no suposen l'exercici d'una activitat econòmica, entesa com l'oferta de béns i servicis destinada a la consecució d'un benefici econòmic, ni suposen un avantatge econòmic a favor d'empreses o entitats, que puga falsejar la competència en els intercanvis comercials entre els Estats membres.  
  
D'acord amb el que preveu l'article 17 de la Llei 18/2010, de 30 de desembre, de Joventut de la Comunitat Valenciana, les associacions juvenils són formes organitzades de participació juvenil, podent la Generalitat, d'acord amb allò que s'ha assenyalat en l'article 18 de l'esmentada llei, convocar subvencions i establir mesures de suport econòmic als seus programes d'activitats i a la seua estructura associativa.  
DISPOSICIONS FINALS  
  
Primera. Desenvolupament  
S'autoritza a la persona titular de la Direcció General de la Joventut i de l'Institut Valencià de la Joventut.Generalitat Jove perquè, en l'àmbit de les seues competències, adopte les mesures necessàries per a l'aplicació d'esta orde.  
  
Segona. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
Contra la present orde, que esgota la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Comunitat Valenciana, d'acord amb allò que estableix per la Llei 29/1998, de 13 de juliol, reguladora de la jurisdicció contenciosa administrativa.  
Potestativament, podrà interposar-se recurs de reposició, davant de la consellera de Benestar Social, en el termini d'un mes comptador a partir de l'endemà de la publicació d'esta orde, segons el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 25 de febrer de 2015  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX I  
Bases de la convocatòria  
  
Primera. Beneficiaris  
1. Podran sol·licitar estes ajudes les associacions juvenils i les entitats prestadores de servicis a la joventut, inscrites en el Cens d'Associacions Juvenils i Entitats Prestadores de Servicis a la Joventut de la Comunitat Valenciana, amb una implantació territorial en, almenys, quinze localitats de dos províncies de la Comunitat Valenciana.  
  
2. La inscripció en el Cens d'Associacions Juvenils i Entitats Prestadores de Servicis a la Joventut de la Comunitat Valenciana haurà d'haver-se produït amb anterioritat a la data de finalització del termini de presentació de sol·licituds.  
3. Les agrupacions, centres, organitzacions i associacions pertanyents a moviments, federacions, coordinadores i estructures similars amb personalitat jurídica pròpia hauran de tramitar les sol·licituds per mitjà d'estos últims.  
4. Quan diverses associacions estiguen vinculades entre si, només podrà presentar-se a esta convocatòria una d'elles.  
5. S'exclouen del que disposa esta convocatòria les confederacions, federacions i associacions d'alumnes que desenvolupen les seues activitats tant en l'àmbit universitari com en el no universitari, i les seccions juvenils dels partits polítics i de les organitzacions sindicals.  
  
  
Segona. Objecte de les ajudes  
1. Les ajudes que es convoquen estan destinades a finançar els gastos corrents dels programes anuals d'activitats de caràcter social i de voluntariat a desenvolupar durant l'any 2015 per les entitats i associacions relacionades en el punt 1 de la base anterior que incloguen actuacions en algun dels següents camps prioritaris:  
a) Promoció de la solidaritat, la tolerància i el respecte mutu, i prevenció de qualsevol tipus de discriminació.  
b) Foment i formació del voluntariat juvenil.  
c) Accions dirigides a col·lectius de jóvens amb risc d'exclusió social (en particular, persones amb discapacitat, minories ètniques, població reclusa, immigrants, malalts, drogodependents, etc.).  
d) Accions dirigides a enfortir les relacions intergeneracionals  
2. No seran subvencionables aquells programes en què s'incloga alguna de les accions següents:  
a) Activitats que promoguen o justifiquen qualsevol forma de discriminació per raó de raça, sexe, religió, o qualsevol altra que atempte contra els drets fonamentals de la persona.  
b) Activitats acadèmiques.  
c) Viatges desproveïts d'un interés cultural i social clar.  
d) Activitats amb finalitat lucrativa.  
e) Activitats que fomenten o puguen incitar, directament o indirectament, a l'ús de drogues, alcohol o tabac, o que en facen apologia del consum.  
f) Activitats exclusivament esportives.  
  
Tercera. Quantia de les ajudes  
La quantitat de la línia de subvenció es prorratejarà entre tots els beneficiaris de les ajudes, que complisquen els requisits, podent aconseguir el 100 % del pressupost de les accions objecte de la subvenció.  
  
Quarta. Sol·licituds i termini  
1. La sol·licitud d'ajuda haurà d'omplir-se en el model d'instància que figura en l'annex II a la present orde. El model normalitzat de sol·licitud estarà també a disposició dels sol·licitants en les seus de l'IVAJ.GVA JOVE a Alacant (Rambla de Méndez Núñez, núm. 41, Torre de la Generalitat, 03147), Castelló (carrer dels Orfebres Santalínea, núm. 2, 12639) i València (carrer de l'Hospital, núm. 11, 46495), o bé es podrà accedir a través de la pàgina web de l'IVAJ.GVA JOVE (?www.gvajove.es?).  
2. Cada entitat sol·licitant presentarà una única sol·licitud d'ajuda, que haurà d'acompanyar-se de la documentació següent:  
a) Autorització expressa a l'IVAJ.GVA JOVE, inclosa en l'apartat C de la sol·licitud, perquè este comprove les dades d'identitat del representant legal de l'associació o entitat sol·licitant per mitjà del Sistema de Verificació de Dades d'Identitat, segons establix el Reial Decret 522/2006, de 28 d'abril. I el decret 165/2010, de 8 d'octubre del Consell.  
No obstant això, si, de la comprovació efectuada, resultara alguna discordança amb les dades facilitades pel propi interessat, l'òrgan instructor estarà facultat per a realitzar les actuacions procedents per a aclarir-la.  
Si el sol·licitant no en presta el seu consentiment, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga procedent.  
En el cas que, en el Cens d'Associacions Juvenils i Entitats Prestadores de Servicis a la Joventut de la Comunitat Valenciana, no conste la condició de la persona que pretenga actuar en representació de l'entitat sol·licitant de l'ajuda com a representant legal, tal condició haurà d'acreditar-se per mitjà d'escriptura de poder o certificat del secretari de l'entitat en què es faça referència a l'acord de la Junta Directiva o precepte dels estatuts en què així s'establisca.  
  
b) Fotocòpia compulsada de la targeta del Codi d'Identificació Fiscal (CIF) de l'entitat sol·licitant de l'ajuda.  
c) Relació d'ingressos i gastos, en document firmat pel tresorer i amb el vistiplau o conformitat del representant legal de l'entitat sol·licitant de l'ajuda, per a la que s'haurà d'utilitzar el model que s'inclou com a annex III a esta orde d'ajudes.  
d) Programa d'activitats objecte de subvenció, que s'atindrà a allò que s'ha assenyalat en la base segona de la present orde i en el qual s'haurà de fer una clara referència a cada un dels aspectes arreplegats per a la seua valoració en la base sèptima, punt 1, de la mateixa. Es presentarà un sol programa, denominat «Programa General per a l'any 2015».  
e) Fitxa resum en què s'arrepleguen, de manera succinta, totes les activitats programades amb indicació del lloc i data prevista de realització (annex IV).  
f) Pressupost del programa d'activitats per a l'any 2015 objecte de subvenció que incloga ingressos i gastos, per a la qual cosa haurà d'utilitzar-se el model que s'inclou com a annex V a la present orde, firmat pel tresorer i amb el vistiplau o conformitat del representant legal de l'entitat sol·licitant de l'ajuda.  
g) Un exemplar original de cada una de les publicacions realitzades per l'entitat sol·licitant de l'ajuda des de l'1 de gener fins al 31 de desembre de 2014.  
  
h) Relació de domicilis socials de l'entitat sol·licitant de l'ajuda.  
  
i) Acreditació de la implantació territorial de l'entitat exclusivament per mitjà de la presentació de certificacions expedides per qualsevol de les entitats següents:  
- Ajuntaments,  
- Consells de Joventut respectius,  
- Consell de la Joventut de la Comunitat Valenciana.  
A l'efecte del que preveu esta orde, les certificacions tindran un període de vigència de cinc anys des de la data de la seua expedició. En tot cas, perquè siguen tingudes en compte, serà necessari que es troben en vigor l'últim dia del termini concedit per a la presentació de les sol·licituds d'ajuda. No es tindran en compte les sol·licituds de les certificacions al·ludides anteriorment ni per a l'acreditació de la implantació territorial de l'entitat sol·licitant de l'ajuda ni per a la seua valoració.  
  
j) Declaració responsable del compliment de la normativa sobre integració laboral de persones amb discapacitat o, si és el cas, de l'exempció de la dita obligació per part de l'entitat sol·licitant de l'ajuda, firmada pel representant legal, que s'inclou en el model de sol·licitud, en compliment del que establix l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, que s'inclou en l'apartat D de l'annex II de la sol·licitud.  
  
k) En el cas que l'entitat sol·licitant de l'ajuda es vulga beneficiar de la possibilitat prevista en la base setena, punt 1 g), d'acord amb el que establix l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, fotocòpia compulsada dels contractes dels treballadors discapacitats i dels certificats de minusvalidesa dels mateixos expedits per l'organisme oficial competent, d'acord amb el que preveu la normativa vigent, junt amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària.  
l) Declaració responsable de no incorrer en les prohibicions per a obtindre la condició de beneficiari de les subvencions regulades en la present convocatòria, previstes en l'article 13 de la Llei 38/2003, de 17 de novembre, General de Subvencions, que s'inclou en el model de sol·licitud (apartat D).  
m) Model de domiciliació bancaria de l'entitat beneficiària de l'ajuda, en la que es sol·licita que es faça l'ingrés de la subvenció.  
n) Autorització expressa a l'IVAJ.GVA JOVE, inclosa en l'apartat C de la sol·licitud, perquè este obtinga, de forma directa, l'acreditació, per mitjà de certificats telemàtics, que les entitats sol·licitants estan al corrent en el compliment de les seues obligacions tributàries amb l'Agència Estatal d'Administració Tributària i amb la Hisenda de la Generalitat, i de les seues obligacions amb la Seguretat Social, previstes en l'article 13 de la Llei 38/2003, de 17 de novembre, General de Subvencions i en els articles 18, 19 i 22 del Reial Decret 887/2006, de 21 de juliol, pel que s'aprova el Reglament de la dita llei.  
  
En el cas que l'entitat sol·licitant no preste el seu consentiment, haurà de presentar les certificacions que acrediten el compliment d'eixes tres obligacions, o, si no està obligada a presentar les declaracions o documents a què es referixen les dites obligacions, acreditarà el seu compliment per mitjà de declaració responsable.  
o) Declaració responsable acreditativa de no exercir activitat econòmica i, en el cas que, excepcionalment, el sol·licitant duguera a terme alguna activitat econòmica, que la subvenció concedida no finançarà esta. S'inclou en el model de sol·licitud (apartat D).  
Tota la documentació referida en este punt que no siga original haurà de ser compulsada.  
3. Les dades que no queden acreditades per mitjà de l'aportació de la documentació establida en els apartats d, e, g, i k de l'anterior punt 2 de la present base no podran ser tingudes en compte a l'efecte de la valoració de la sol·licitud d'ajuda presentada.  
4. La comprovació de l'existència de dades no ajustades a la realitat, tant en la sol·licitud com en la restant documentació aportada, podrà comportar, en funció de la seua importància, la denegació de la subvenció sol·licitada, sense perjuí de les restants responsabilitats que s'en pogueren derivar.  
5. Quan els documents exigits ja estigueren en poder de l'Institut Valencià de la Joventut.Generalitat Jove, el sol·licitant podrà acollir-se al dret establit en l'article 35.f de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar, per escrit, la data i l'òrgan o dependència en què van ser presentats o, si és el cas, emesos. En els supòsits d'impossibilitat material d'obtindre tal documentació i amb anterioritat a la formulació de la proposta de resolució, l'òrgan competent podrà requerir a l'entitat sol·licitant la seua presentació o, si això no fóra possible, l'acreditació per altres mitjans dels requisits a què es referix la dita documentació.  
6. Les sol·licituds i la resta de documentació que s'hagen d'aportar en els distints tràmits del procediment de concessió de les ajudes podran presentar-se en el Registre de l'Institut Valencià de la Joventut.Generalitat Jove (carrer de l'Hospital, núm. 11, València 46784), en el de la unitat territorial de l'IVAJ.GVA JOVE d'Alacant (Rambla de Méndez Núñez, núm. 41 Torre de la Generalitat, 03175) o Castelló (carrer dels Orfebres Santalínea, núm. 2, 12172); o en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En cas d'enviament per correu certificat, la presentació de la documentació en l'oficina de Correus corresponent haurà de fer-se d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar destinat a l'IVAJ.GVA JOVE siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada en el Registre de l'Institut Valencià de la Joventut.Generalitat Jove.  
  
7. El termini de presentació de sol·licituds serà de 15 dies hàbils comptadors a partir de l'endemà de la publicació de la present orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud per extemporània.  
  
Cinquena. Tramitació  
1. El procediment de concessió d'estes ajudes serà el de prorrata entre tots els beneficiaris que reunisquen els requisits establits, d'acord amb les previsions de la base setena, apartat 3.  
2. La instrucció del procediment correspondrà al Servici de Gestió i Planificació de Programes de l'Institut Valencià de la Joventut.Generalitat Jove, que, en qualsevol moment, podrà demanar del sol·licitant l'aportació addicional de quants documents o dades aclaridores s'estimen necessaris per a l'examen de la sol·licitud presentada.  
3. Quan la sol·licitud d'ajuda no reunisca els requisits exigits en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i/o en la present orde de convocatòria, o no s'acompanye de la documentació que, d'acord amb els punts 1 i 2, apartats a, b, c, d, e, f, h, i, j, l, m, n i o de la base quarta d'esta orde, resulte exigible, es notificarà al sol·licitant perquè, de conformitat amb el que disposa l'article 71 de la llei anteriorment citada, en el termini de deu dies comptadors a partir de l'endemà a la recepció de la notificació, n'esmene la falta o acompanye els documents preceptius, amb indicació que, si no ho fera en el termini previst, se li tindrà per desistit de la seua petició, prèvia resolució que haurà de ser dictada en els termes que preveu l'article 42 de la Llei susdita.  
  
Sexta. Comissió Avaluadora i resolució de la convocatòria  
1. La comissió avaluadora per a l'estudi i valoració de les sol·licituds, estarà integrada pels membres següents:  
- President/a: el/la cap d'Àrea de l'IVAJ.GVA JOVE o persona que el substituïsca.  
- Sis vocals, tres persones entre el personal al servici de l'administració del Consell adscrit al Servici de Gestió i Planificació de Programes de l'IVAJ.GVA JOVE, que tindran veu i vot, i tres representants del Consell de la Joventut de la Comunitat Valenciana (CJCV), a proposta de la seua Comissió Permanent.  
- Secretari/a: un/a tècnic/a del Servici de Gestió i Planificació de Programes de l'IVAJ.GVA JOVE, que actuarà amb veu però sense vot.  
  
No serà obstacle per a la constitució de la comissió que el CJCV no designe els seus representants en el termini que s'establisca.  
2. La comissió avaluadora ajustarà el seu funcionament a les normes contingudes en els articles 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i actuarà d'acord amb els criteris de valoració i puntuació previstos en les bases d'esta convocatòria. Així mateix se li aplicarà el que establix el capítol III de la mencionada Llei, relatiu a l'abstenció i recusació.  
3. A fi de facilitar l'anàlisi de les sol·licituds presentades, la comissió avaluadora podrà demanar dels sol·licitants, en qualsevol moment, la informació addicional que considere necessària.  
4. La comissió avaluadora elevarà, al director general de la Joventut i de l'Institut Valencià de la Joventut.Generalitat Jove, una proposta de resolució motivada que contindrà una relació dels sol·licitants per als que es proposa la concessió de subvenció i la seua quantia, així com d'aquells per als que es proposa la denegació de la subvenció sol·licitada, haurà d'especificar en les seues conclusions la puntuació obtinguda per cada una de les sol·licituds, d'acord amb el que preveu la base setena de la present orde.  
  
Setena. Criteris de valoració i puntuació de les sol·licituds.  
1. La puntuació global màxima de cada sol·licitud serà de 86 punts d'acord amb la següent distribució de criteris:  
a) Criteris de valoració dels programes: el programa general d'activitats, segons el que disposa la base segona, es valorarà fins a un màxim de 35 punts, d'acord amb els criteris següents:  
1r. Fins a un màxim de 4 punts, les activitats el contingut de les quals fomente l'actitud activa enfront de qualsevol tipus de discriminació, a raó d'un punt per activitat.  
2n. Fins a un màxim de 4 punts, la incidència del programa en col·lectius amb risc d'exclusió social, a raó d'un punt per activitat.  
  
3r. Fins a un màxim de 4 punts, activitats el disseny i contingut de les qual s integre propostes de foment de la igualtat de gènere, a raó d'un punt activitat.  
4t. El grau de finançament propi del programa d'activitats objecte de subvenció, segons el pressupost presentat, fins a un màxim de 4 punts, segons l'escala següent:  
- Fins al 25 %: 1 punt.  
- Fins al 50 %: 2 punts.  
- Fins al 75 %: 3 punts.  
- Més del 75 %: 4 punts.  
5é. El nombre dels voluntaris participants en les accions programades, fins a un màxim de 5 punts, de conformitat amb el barem següent:  
  
- D'1 a 50: 1 punt.  
- De 51 a 150: 2 punts.  
- De 151 a 200: 3 punts.  
- De 201 a 300: 4 punts.  
- Més de 300: 5 punts.  
6é. El nombre i qualificació del personal tècnic participant en les accions programades fins a un màxim de 5 punts, de conformitat amb el barem següent:  
- D'1 a 10: 1 punt.  
- D'11 a 30: 2 punts.  
- De 31 a 60: 3 punts.  
- Més de 60: 4 punts.  
- Per qualificació del personal, sempre que s'acredite una titulació superior a la requerida per al tipus d'activitats que realitzen en almenys un 50 % del personal: 1 punt  
7é. La incidència del programa en l'àmbit geogràfic en què s'exercisquen les activitats, fins a un màxim de 3 punts, d'acord amb l'assignació següent:  
- Local: 1 punt.  
- Comarcal: 2 punts.  
- Provincial: 3 punts.  
8é. El nombre dels destinataris de les activitats, fins a un màxim de 5 punts, de conformitat amb el barem següent:  
- De: 1 a 500: 1 punt.  
- De 501 a 1000: 2 punts.  
- Del 1001 a 2000: 3 punts.  
- De 2001 a 3000: 4 punts.  
- Més de 3000: 5 punts  
9é. La utilització de noves tecnologies en el desenvolupament del programa d'activitats objecte de subvenció, fins a un màxim d'1 punt.  
b) Criteris de valoració per implantació territorial de l'entitat sol·licitant de l'ajuda. Es valorarà, fins a un màxim de 18 punts, com s'indica a continuació:  
1r. Número de municipis:  
- De 16 a 21 municipis: 2 punts.  
- De 22 a 27 municipis: 4 punts.  
- De 28 a 33 municipis: 6 punts.  
- De 34 a 39 municipis: 8 punts.  
- De 40 a 45 municipis: 10 punts.  
- Més de 45 municipis: 12 punts.  
2n. Implantació en les tres províncies de la Comunitat Valenciana: 2 punts.  
3r. Número de consells locals de joventut de què l'associació és membre:  
- De 3 a 5 consells: 1 punt.  
- De 6 a 10 consells: 2 punts.  
- D'11 a 15 consells: 3 punts.  
- Més de 15 consells: 4 punts.  
c) Percentatge de finançament propi de l'entitat sol·licitant de l'ajuda, segons la comptabilitat de l'entitat per a l'any 2014 segons l'escala següent:  
- Fins al 25 %: 1 punt.  
- Fins al 50 %: 2 punts.  
- Fins al 75 %: 3 punts.  
- Més del 75 %: 4 punts.  
d) Titularitat, per part de l'entitat sol·licitant de l'ajuda, de centres d'informació juvenil integrats en la Xarxa Valenciana d'Informació Juvenil: 5 punts per un o més centres, fins a un màxim de 5 punts.  
  
e) Publicacions realitzades per l'associació durant l'any 2014: fins a 16 punts. Es valorarà segons la baremació següent:  
1r. Llibres amb depòsit legal: 2 punts per cadascú, fins a un màxim de 4 punts.  
2n. Articles en revistes amb depòsit legal: mig punt per cadascú, fins a un màxim de 4 punts.  
3r. Material editat en suport digital (pagines web, blogs):  
Quan el contingut se centre en oferir informació sobre l'oferta d'activitats programades: mig punt per cada una, fins a un màxim de 4 punts.  
4t. Presència actualitzada en xarxes socials a través de perfils singularitzats (facebook, twitter, etc.), utilitzats dinàmicament per a fins propis de l'entitat, 1 punt per cadascú, fins a un màxim de 4 punts.  
  
f) Grau d'utilització del valencià en les publicacions de l'apartat 5, s'afegirà mig punt més per cada publicació en valencià fins a un màxim de 7 punts.  
g) Li correspondrà 1 punt més a la sol·licitud d'aquella entitat que acredite ocupar un percentatge de treballadors discapacitats superior respecte a la plantilla de l'entitat amb anterioritat a la publicació de la present orde, sempre que esta circumstància s'haja acreditat per mitjà de l'aportació de la documentació referida en la base quarta, punt 2, apartat k.  
2. Aplicats els criteris anteriors i amb la valoració corresponent a totes les sol·licituds que hagen complit els requisits de la convocatòria, s'elaborarà una llista amb les puntuacions obtingudes per cadascuna d'elles.  
3. Per a calcular la quantia a concedir, es realitzarà el prorrateig de l'import global màxim previst en l'article segon de la present Orde de manera proporcional a la puntuació obtinguda pels sol·licitants que reunisquen els requisits, d'acord amb la fórmula següent:  
  
Xi=P x Vp  
  
Xi = Subvenció concedida.  
P = Puntuació obtinguda per sol·licitud.  
Vp = Valor econòmic del punt, que serà el resultant de dividir l'import global màxim de la línia de subvenció entre el nombre total de punts obtinguts per totes les sol·licituds admeses que complisquen els requisits de la convocatòria.  
  
Huitena. Resolució de la convocatòria  
1. El director general de la Joventut i de l'Institut Valencià de la Joventut.Generalitat Jove, a la vista de la proposta de la comissió avaluadora, resoldrà sobre les sol·licituds d'ajudes presentades a l'empara del que disposa la present orde. La denegació de l'ajuda haurà de ser motivada i les raons es faran constar en la resolució, i en tot cas en el procediment hauran de quedar acreditats els fonaments de la resolució que s'adopte.  
2. El termini màxim de resolució i notificació serà de tres mesos, comptadors a partir de l'endemà del dia en què finalitze el termini de presentació de sol·licituds. Si, transcorregut el dit termini, no s'haguera dictat una resolució expressa, les sol·licituds presentades podran entendre's desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre i notificar establida en l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. La resolució de la convocatòria es publicarà en el Diari Oficial de la Comunitat Valenciana, en els termes que preveu l'article 18.1 de la Llei 38/2003, de 17 de novembre, General de Subvencions.  
4. L'eficàcia de la concessió de les ajudes quedarà supeditada al compliment dels termes i condicions de la concessió. La no presentació de la justificació del gasto en el termini fixat donarà lloc a la pèrdua de la subvenció i consegüent revocació.  
  
Novena. Justificació i pagament  
1. El pagament d'estes ajudes s'efectuarà d'una sola vegada, així que s'en justifique l'ús, a més a més, tal com s'establix en l'article 31.2 de la Llei 38/2003, de 17 de novembre, General de Subvencions, es considerarà gasto realitzat el que ha sigut efectivament pagat amb anterioritat a la finalització del període de justificació determinat en esta orde, per a la qual cosa els beneficiaris hauran de presentar la documentació següent:  
a) Factures originals i còpies per a ser confrontades per la unitat de registre de l'òrgan competent, corresponents als gastos corrents derivats del programa subvencionat i per l'import total de la subvenció concedida, així amb la documentació acreditativa del seu pagament. Les dites factures hauran de complir amb els requisits establits per la normativa vigent.  
Els gastos generals de manutenció i restauració no podran superar el 10 % de l'import total subvencionat. Queden exceptuats d'esta limitació els gastos de restauració implícits en l'estada en albergs, residències, campaments, etc. en què les entitats organitzen activitats.  
  
Tots els gastos a justificar hauran de correspondre's amb els continguts dels programes objecte de subvenció.  
b) Detall dels gastos del personal (nòmines, minutes) que haja treballat directament en el programa subvencionat, junt amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Estos gastos no podran superar el 50 % de l'import total subvencionat.  
c) Memòria de les activitats objecte de subvenció realitzades durant l'any 2015. Esta haurà de descriure l'execució dels programes subvencionats, i almenys, haurà de permetre conéixer el nombre de destinataris de l'actuació desagregats per edat i sexe, les actuacions realitzades, el grau de compliment dels objectius proposats i quantes altres dades es consideren de rellevància.  
d) Fitxa resum en què s'arrepleguen de manera succinta totes les activitats programades que s'han realitzat amb indicació del lloc i data de realització.  
e) Certificat del tresorer de l'entitat, en què es faça constar que l'import de la subvenció està registrat com a ingrés previst dins de la comptabilitat de l'associació per a l'any 2015, amb el vistiplau del representant legal.  
f) Certificació del tresorer de l'entitat (per a la justificació de subvencions) en la que es relacionen de forma detallada els gastos ocasionats i els projectes objecte de subvenció, amb identificació de les factures presentades, amb indicació del número d'orde, data, concepte, nom i CIF del proveïdor i percentatge de finançament que s'imputa a esta ajuda, així com els documents presentats acreditatius dels gastos efectuats en matèria de personal, especificant, si és el cas, el número d'orde, nom i DNI del perceptor, concepte i períodes liquidats i els seus respectius imports, amb el vistiplau del representant legal. En esta certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte  
  
2. El termini de justificació d'estes ajudes serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 31 d'octubre de 2015, ambdós inclosos. Si el termini comprés entre l'endemà a aquell en què tinga lloc la notificació de la resolució de concessió i el dia 31 d'octubre de 2015 fóra inferior a 10 dies hàbils, la data final del termini es prorrogarà automàticament fins al dia en què es complisquen 10 dies hàbils, comptadors des de l'endemà de la notificació de la resolució de concessió.  
  
3. Per a fer efectiu el pagament de les ajudes concedides, els beneficiaris hauran d'aportar la fitxa de dades bancàries de l'entitat beneficiària de l'ajuda, en les qué se sol·licita que es faça l'ingrés de la subvenció.  
  
Desena. Obligacions dels beneficiaris  
Els beneficiaris de les subvencions hauran de complir les obligacions següents:  
a) Realitzar el programa subvencionat en la forma, condicions i termini que s'hi estableix, i en tot cas abans del 31 de desembre de l'exercici 2015.  
b) Acreditar davant de l'IVAJ.GVA JOVE la realització de l'activitat i l'adopció del comportament i de les actituds que fonamenten la concessió de la subvenció, així com el compliment dels requisits i condicions que determina l'atorgament o gaudi de l'ajuda, en la forma que establix la present convocatòria.  
c) Sotmetre's a les actuacions de control financer que corresponen a la Intervenció General, en relació amb les subvencions i ajudes concedides.  
d) Comunicar a l'IVAJ.GVA JOVE la sol·licitud i la concessió d'ajudes, per a la mateixa finalitat, per part d'altres administracions i organismes públics o privats, tant nacionals com internacionals.  
e) Comunicar a l'IVAJ.GVA JOVE les modificacions que es produïsquen en el desenvolupament del programa subvencionat.  
f) Prestar la col·laboració i presentar la documentació que siga necessària, als supervisors de l'Institut Valencià de la Joventut.Generalitat Jove, a fi de comprovar l'execució del programa objecte de subvenció.  
g) Portar la comptabilitat de l'entitat d'acord amb la normativa vigent d'aplicació.  
h) Donar l'adequada publicitat del caràcter públic del finançament de l'activitat que fonamenta la concessió de la subvenció, incloent referència de la mateixa en mitjans de difusió com ara cartells, materials impresos, mitjans electrònics o audiovisuals. En aquells casos en què l'entitat dispose de pàgina web, s'utilitzarà este mitja per a donar publicitat a la subvenció concedida.  
i) Complir totes les obligacions que estiguen previstes per al règim de subvencions i ajudes públiques, que siguen aplicables a la present orde, de conformitat amb el que disposa la Llei 38/2003, de 17 de novembre, General de Subvencions, el text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.  
  
Onzena. Revocació o minoració de l'ajuda  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, tant nacionals com internacionals, podrà donar lloc a la modificació de la resolució de concessió.  
2. L'incompliment pel beneficiari dels requisits i condicions que van donar lloc a l'atorgament de l'ajuda, així com la no presentació de la documentació assenyalada en la base novena i desena d'esta orde en el termini establit a l'efecte, donarà lloc al corresponent procediment de revocació de l'ajuda concedida. En la tramitació del procediment es garantirà, en tot cas, el dret de l'interessat a l'audiència.  
  
3. L'ajuda concedida es reduirà proporcionalment cas que la justificació dels gastos no abast l'import total subvencionat.  
  
  
Dotzena. Reintegrament de les quantitats obtingudes  
1. L'import de les subvencions regulades en estes bases en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, tant nacionals com internacionals, supere el cost de l'activitat a desenvolupar pel beneficiari.  
En este cas, quan l'ajuda principal siga l'atorgada per la Generalitat, procedirà el reintegrament de l'excés obtingut sobre el cost de l'activitat duta a terme.  
2. Així mateix, procedirà el reintegrament de les quantitats percebudes i l'exigència de l'interés de demora des del moment del pagament de la subvenció, d'acord amb el procediment instruït a este efecte, en el que es garantirà el dret de l'interessat a l'audiència, en els casos previstos en l'article 37 de la Llei 38/2003, de 17 de novembre, General de Subvencions.  
  
Tretzena. Acceptació de les bases  
La participació en la present convocatòria implica l'acceptació de les bases que la regulen.